b'\n_START_ARTICLE_\nKubilas\n_START_PARAGRAPH_\nKubilas \xe2\x80\x93 cilindro formos talpa, \xc5\xbeema plati statin\xc4\x97\xc2\xa0\xe2\x80\x93 indas skys\xc4\x8diams ar b\xc4\x97ralams laikyti, u\xc5\xbedengiamas u\xc5\xbespaud\xc5\xbeiamu dang\xc4\x8diu. Paprastai senieji kubilai pagaminti i\xc5\xa1 lentini\xc5\xb3 \xc5\xa1uleli\xc5\xb3, aplenkt\xc5\xb3 keliais med\xc5\xbeio ar metalo lankais. Kubilo skirtumas nuo statin\xc4\x97s\xc2\xa0\xe2\x80\x93 jis laikomas sta\xc4\x8dias, o statin\xc4\x97 su u\xc5\xbedaru dugnu ir vir\xc5\xa1umi, u\xc5\xbesandarinta kam\xc5\xa1\xc4\x8diu, gali b\xc5\xabti paguldoma, ridenama.\n_START_SECTION_\nApra\xc5\xa1ymas\n_START_PARAGRAPH_\nKubilus gamindav\xc4\x99 amatininkai\xc2\xa0\xe2\x80\x93 kubiliai. Jie rakandus dirbdavo i\xc5\xa1 pu\xc5\xa1ies, egl\xc4\x97s, drebul\xc4\x97s, \xc4\x85\xc5\xbeuolo. Indams buvo panaudojama ir ber\xc5\xbeo, liepos \xc5\xbeiev\xc4\x97. Gaminiai i\xc5\xa1 \xc4\x85\xc5\xbeuolo medienos buvo sunkesni ir patvaresni. Kubilai buvo nupinami ir i\xc5\xa1 \xc5\xa1iaud\xc5\xb3. Naudoti \xc4\xafvairi\xc5\xb3 dyd\xc5\xbei\xc5\xb3, kaip tara gr\xc5\xabdams, miltams laikyti, kitiems maisto produktams saugoti, krai\xc4\x8diui sud\xc4\x97ti, prek\xc4\x97ms gabenti. Dideliame mediniame kubile skalbdavo, prausdavo vaikus, raugindavo kop\xc5\xabstus, \xc4\xafrengdavo medsuk\xc4\xaf (sud\xc4\x97tiems koriams sukti)._NEWLINE_\xc5\xa0iais laikais kubilams gaminti be med\xc5\xbeio pritaikomos ir kitos med\xc5\xbeiagos\xc2\xa0\xe2\x80\x93 metalas, plastikas. Naudojamas ir kaip lauko pirtis\xc2\xa0\xe2\x80\x93 did\xc5\xbeiulis kubilas su pa\xc5\xa1ildytu vandeniu, talpinantis ne vien\xc4\x85 \xc5\xbemog\xc5\xb3.'